ai4bharat/Pralekha huggingface dataset:
विद्युत मंत्रालय
एनटीपीसी ने फ्लाई ऐश से ज्यो-पॉलिमर एग्रीगेट विकसित किया
अनुसंधान परियोजना भारतीय मापदंडों के अनुरूप है, जिसकी एनसीसीबीएम द्वारा भी पुष्टि की गई है
भारत के सबसे बड़े बिजली उत्पादक और बिजली मंत्रालय के अधीन सार्वजनिक उपक्रम एनटीपीसी लिमिटेड ने फ्लाई ऐश से ज्यो-पॉलिमर एग्रीगेट को सफलतापूर्वक विकसित किया है। प्राकृतिक एग्रीगेट के स्थान पर इसका उपयोग किया जायेगा, जिससे पर्यावरण पर होने वाले प्रभाव को कम करने में मदद मिलेगी।
फ्लाई ऐश से ज्यो-पॉलिमर एग्रीगेट के उत्पादन की एनटीपीसी की अनुसंधान परियोजना, भारतीय मानकों के वैधानिक मापदंडों के अनुरूप हैं और इसकी पुष्टि राष्ट्रीय सीमेंट और निर्माण सामग्री परिषद  ने भी की है।
एनटीपीसी ने प्राकृतिक एग्रीगेट के प्रतिस्थापन के रूप में ज्यो-पॉलिमर एग्रीगेट को सफलतापूर्वक विकसित किया है। कंक्रीट कार्यों में उपयोग की उपयुक्तता के लिए भारतीय मानकों के आधार पर एनसीसीबीएम, हैदराबाद ने तकनीकी मानकों का परीक्षण किया और परिणाम स्वीकार्य सीमा में हैं।
फ्लाई ऐश के उपयोग के विस्तार के सन्दर्भ में यह एनटीपीसी के आरएंडडी विभाग की उपलब्धि है।
भारत में इन एग्रीगेट की कुल मांग लगभग 2000 मिलियन मीट्रिक टन प्रति वर्ष है। फ्लाई ऐश से एनटीपीसी द्वारा विकसित एग्रीगेट,मांग को काफी हद तक पूरा करने में मदद करेगा और प्राकृतिक एग्रीगेटसे होने वाले पर्यावरण पर प्रभाव को भी कम करेगा।प्राकृतिक एग्रीगेटप्राप्त करने के लिए पत्थर के उत्खनन की आवश्यकता होती है।
भारत में कोयले से चलने वाले बिजली कारखानों द्वारा हर साललगभग 258एमएमटी राख  का उत्पादन किया जाता है।इसमें से लगभग 78 प्रतिशत राख का उपयोग किया जाता है और शेष राख डाइक में जमा रहती है। शेष राख का उपयोग करने के लिए एनटीपीसी वैकल्पिक तरीकों की खोज कर रहा है, जिसमें वर्तमान अनुसंधान परियोजना भी शामिल है। इस अनुसंधान परियोजना में 90 प्रतिशत से अधिक राख का उपयोग करके एग्रीगेट का उत्पादन किया जाता है।
ज्यो-पॉलिमर एग्रीगेट का निर्माण उद्योग में व्यापक उपयोग किया जाता है और इस प्रकार राख, पर्यावरण अनुकूल सामग्री हो जाती है। ये एग्रीगेटपर्यावरण के अत्यंत अनुकूल हैं और इसमें कंक्रीट में मिश्रण के लिए किसी भी सीमेंट की आवश्यकता नहीं होती है, क्योंकि फ्लाई ऐश आधारित ज्यो-पॉलिमर मोर्टार,बांधने वाली सामग्री के रूप में कार्य करता है। ज्यो-पॉलिमर एग्रीगेट कार्बन उत्सर्जन को कम करने में मदद करेंगे और इनके उपयोग से पानी की खपत मेंभी कमी आयेगी।
प्रधानमंत्री कार्यालय
प्रधानमंत्री ने तमिलनाडु के कृष्णागिरि में एक पटाखा फैक्ट्री में दुर्घटना में हुई मृत्यु पर दुख व्यक्त किया
पीड़ितों के लिए अनुग्रह राशि की घोषणा की
प्रधानमंत्री श्री नरेन्द्र मोदी ने तमिलनाडु के कृष्णागिरि में एक पटाखा फैक्ट्री में दुर्घटना में हुई मृत्यु पर दुख व्यक्त किया है। उन्होंने घोषणा की कि प्रत्येक मृतक के परिजनों को पीएमएनआरएफ से 2 लाख रुपये की अनुग्रह राशि दी जाएगी। घायलों को 50,000 रुपये दिये जायेंगे।
प्रधानमंत्री कार्यालय ने ट्वीट किया:
"तमिलनाडु के कृष्णागिरि में एक पटाखा फैक्ट्री में हुई दुखद दुर्घटना से बहुत दुखी हूं, जिसके परिणामस्वरूप बहुमूल्य जिंदगियों को हानि पहुंची। इस अत्यंत कठिन समय के दौरान मेरी संवेदनाएं और प्रार्थनाएं पीड़ित परिवारों के साथ हैं। ईश्वर करे, घायल व्यक्ति शीघ्र ही स्वस्थ हो जाएं। प्रत्येक मृतक के परिजनों को पीएमएनआरएफ से 2 लाख रुपये की अनुग्रह राशि दी जाएगी। घायलों को 50,000 रुपये दिए जाएंगे: प्रधानमंत्री"
विज्ञान एवं प्रौद्योगिकी मंत्रालय
सीएसआईआर-सीएमईआरआई द्वारा स्वदेशी रूप से विकसित ऑक्सीजन संवर्धन प्रौद्योगिकी कोविड-19 मरीजों के उपचार में प्रभावी सिद्ध हो सकती है: डॉक्टर वी आर सीर्सथ
सीएसआईआर-सीएमईआरआई, दुर्गापुर ने ‘ऑक्सीजन संवर्धन’ प्रौद्योगिक विषय पर 25 अप्रैल, 2021 को एमएसएमई-डीआई,रायपुर, छत्तीसगढ़ और भारत सरकार के साथ मिलकर संयुक्त रूप से एक वेबिनार का आयोजन किया।
एमएसएमई-डीआई रायपुर के संयुक्त निदेशक और एच ओ ओ डॉक्टर वी आर सीर्सथ ने अपने उद्घाटन संबोधन में कहा कि इस समय समूचा राष्ट्र कोविड-19 महामारी के कारण संकट के दौर से गुजर रहा है और मेडिकल ऑक्सीजन की कमी हो रही है। इन परिस्थितियों के बीच सीएसआईआर-सीएमईआरआई द्वारा स्वदेशी स्तर पर विकसित ऑक्सीजन संवर्धन प्रौद्योगिकी कोविड-19 मरीजों के उपचार में प्रभावी सिद्ध हो सकती है। इस प्रौद्योगिकी में अद्भुत क्षमता है। उन्होंने सभी सहभागी उद्योगों और उद्यमियों से इस कठिन घड़ी में आगे आने और चिकित्सा उपयोग हेतु इस यंत्र का शीघ्र अति शीघ्र उत्पादन करने का आग्रह किया।
सीएसआईआर-सीएमईआरआई के निदेशक, प्रोफेसर  हरीश हिरानी ने अपने संबोधन में कहा कि सीएसआईआर-सीएमईआरआई ने एक ऐसी ऑक्सीजन संवर्धन इकाई विकसित की है जिसे आसानी से उपलब्ध तेल मुक्त कंप्रेसर की आवश्यकता होती है। यह यूनिट अस्पताल के आइसोलेशन वार्ड में उन मरीजों के लिए आसानी से पहुंचाई जा सकती है जिन्हें ऑक्सीजन की बहुत ज्यादा आवश्यकता है। उन्होंने आगे कहा कि इस प्रकार की यूनिट के उत्पादन में उत्पादकों को न सिर्फ सीएसआईआर-सीएमईआरआई से मार्गदर्शन मिलेगा बल्कि इसके लिए कच्चे माल के स्रोतों के संबंध में भी उन्हें सूचनाएं उपलब्ध कराई जाएंगी।
सीएसआईआर-सीएमईआरआई, दुर्गापुर के वरिष्ठ प्रधान वैज्ञानिक डॉक्टर अनुपम सिन्हा ने ऑक्सीज़न संवर्धन इकाई से जुड़ी तकनीक के संबंध में वेबिनार में प्रस्तुति दी। यह तकनीकि दो उद्योगों को हस्तांतरित की जा चुकी है। यह इकाई चिकित्सा उपयोग वायु की 15 एलएमपी तक आपूर्ति कर सकती है वह भी ऑक्सीजन की 90% से अधिक शुद्धता के साथ। और यदि आवश्यकता पड़े तो यह ऑक्सीजन की 30% शुद्धता के साथ 70 एलएमपी के स्तर तक की आपूर्ति कर सकती है।
इस वेबिनार में रायपुर के उद्योग संगठनों के अध्यक्ष समेत उद्योग क्षेत्र के विभिन्न लोगों के साथ-साथ नव उद्यमियों ने भी हिस्सा लिया और वक्ताओं से इस संबंध में चर्चा की। सीएसआईआर-सीएमईआरआई द्वारा विकसित की गई है ऑक्सीजन संवर्धन की इस प्रौद्योगिकी में बड़ी संख्या में उद्योग जगत ने रुचि दिखाई है और सीएसआईआर-सीएमईआरआई के सहयोग से इसके उत्पादन की इच्छा व्यक्त की है।
यांत्रिक अभियांत्रिकी अनुसंधान संस्थान  दुर्गापुर, भारत सरकार के विज्ञान एवं प्रौद्योगिकी मंत्रालय के अंतर्गत तकनीकि शिक्षा का एक महत्वपूर्ण संस्थान है। सीएसआईआर-सीएमईआरआई ने तकनीकि हस्तांतरण के ज़रिए ऑक्सीजन संवर्धन इकाई के उत्पादन हेतु पहले ही भारतीय कंपनियों/ विनिर्माता एजेंसियों/ एमएसएमई और स्टार्टअप्स से पहले ही एक्स्प्रेशन ऑफ इंटरेस्ट आमंत्रित किए हैं।
वाणिज्य एवं उद्योग मंत्रालय
एपीईडीए और भारतीय दूतावास ने सार्क के पड़ोसी देश को कृषि एवं प्रसंस्कृत खाद्य उत्पादों का निर्यात बढ़ाने के उद्देश्य से भूटान के साथ आभासी माध्यम से क्रेता - विक्रेता सम्मेलन आयोजित किया
भारत के कृषि एवं प्रसंस्कृत खाद्य उत्पादों के निर्यात की संभावनाओं को बढ़ावा देने के लिए, एपीईडीए ने भूटान में भारतीय दूतावास के साथ मिलकर 07 जनवरी 2021 को आभासी माध्यम से एक क्रेता - विक्रेता सम्मेलन  का आयोजन किया। इस सम्मेलन में भारत और भूटान के बीच कृषि एवं खाद्यान्न के क्षेत्र में रणनीतिक सहयोग को मजबूत बनाने के उद्देश्य से दोनों देशों की सरकारों और व्यापर जगत से जुड़े प्रमुख हितधारकों को एक साझा मंच पर एक साथ लाया गया।
भूटान के साथ संपन्न हुआ यह आभासी –बीएसएम एपीईडीए द्वारा विभिन्न देशों के साथ आयोजित किये गये ऐसे कार्यक्रमों की श्रृंखला का 15वां आयोजन था। इससे पहले, इस तरह का आभासी –बीएसएम पहली बार संयुक्त अरब अमीरात  के साथ आयोजित किया गया था। इसके बाद इस कार्यक्रम को कुवैत, इंडोनेशिया, स्विट्जरलैंड, बेल्जियम, ईरान, दक्षिण अफ्रीका, जर्मनी, अमेरिका, कनाडा, ऑस्ट्रेलिया, थाईलैंड और ओमान साथ भी आयोजित किया गया।
इस आभासी –बीएसएम के दौरान, फ़ूड कॉरपोरेशन ऑफ़ भूटान लिमिटेड , भूटान के कृषि एवं वन मंत्रालय और भारत के विभिन्न व्यापार संगठनों [सब्जी एवं फल निर्यातक संघ , अखिल भारतीय खाद्य प्रसंस्करण संघ , अखिल भारतीय मांस और पशुधन निर्यातक संघ , चावल निर्यातक संघ ] द्वारा भूटान को संभावित कृषि उत्पादों के निर्यात के बारे में प्रस्तुतियां दी गईं।
इस आभासी –बीएसएम में भूटान में भारत की राजदूत सुश्री रुचिरा कम्बोज, एपीईडीए के अध्यक्ष डॉ. एम. अंगामुथु, कृषि एवं वन मंत्रालय के अधीन कृषि एवं विपणन सहकारिता विभाग के महानिदेशक श्री उग्येन पेनजोर, थिम्पू स्थित ईओआई में फर्स्ट सेक्रेटरी सुश्री एन हाओकिप,भूटान कृषि एवं खाद्य नियामक प्राधिकरण  के श्री सोनम योंटीन, एफसीबीएल के सीईओ श्री नैतेन वांगचुक और एपीईडीए तथा भूटान स्थित भारतीय दूतावास के वरिष्ठ अधिकारी शामिल हुए।
वर्तमान कोविड-19 महामारी के कारण, इस निर्यात प्रोत्साहन कार्यक्रम का सामान्य रूप से आयोजन संभव नहीं था। इसलिए एपीईडीए ने पहल करते हुए भारत और भूटान के निर्यातकों एवं आयातकों को एक मंच प्रदान करने के लिए आभासी माध्यम से एक बीएसएम आयोजित करने का बीड़ा उठाया।
कोविड महामारी के प्रसार के बाद से, कृषि और प्रसंस्कृत खाद्य पदार्थों के क्षेत्र में सहयोग के नए अवसर पैदा करने के लिए भारत द्वारा मध्य पूर्व, सार्क, दक्षिण पूर्व एशिया और पश्चिम के व्यापारिक साझेदारों की ओर अधिक ध्यान दिया गया है।
जल शक्ति मंत्रालय
नदी उत्सव, 2021 के तीसरे दिन देश भर में समारोहों का हुआ आयोजन
नदी उत्सव के तीसरे दिन देश भर में उत्सव का माहौल दिखा, जिसके तहत 16 से ज्यादा राज्यों और 41 जिलों में गतिविधियों का आयोजन किया गया। इसमें उत्तरखंड के उत्तरकाशी, चमोली, रुद्रप्रयाग, नैनीताल, रामनगर और अल्मोड़ा; उत्तर प्रदेश के वाराणसी, मथुरा, प्रयागराज, आगरा, इटावा, अयोध्या, शाहजहांपुर, भदोही और बलिया; पश्चिम बंगाल हुगली, बर्धवान और मालदा; हिमाचल प्रदेश में मंडी; ओडिशा में संबलपुर; बिहार में कटिहार, भोजपुर और भागलपुर; हरियाणा में पानीपत, सोनीपत और करनाल; जम्मू व कश्मीर में लेह लद्दाख और केरल में एर्नाकुलम शामिल थे। ये उत्सव कई केंद्रीय और राज्य स्तर की एजेंसियों व विभागों, जिला प्रशासनों, स्कूलों व कॉलेजों के छात्रों, नेहरू युवा केंद्र संगठन, गंगा विचार मंच, गंगा प्रहरी, राष्ट्रीय सेवा योजना, नेशनल कैडेट कॉर्प आदि जैसे स्वयंसेवी संगठनों और स्वयंसेवी समूहों के समर्थन से आयोजित किए जा रहे हैं।
इनमें पौधारोपण अभियान, क्लीनाथन, गंगा आरती, चित्रकारी और पेंटिंग प्रतियोगिता, नारा लेखन, नदी पूजन, नदी मैराथन, नौका दौड़, स्टोरी टेलिंग सत्र आदि कई गतिविधियों का आयोजन किया गया।
26 अगस्त, 2021 के मन की बात कार्यक्रम के दौरान, प्रधानमंत्री श्री नरेन्द्र मोदी ने राष्ट्र से एक साल में कम से कम एक बार नदी महोत्सवों के आयोजन करने का आह्वान किया था। इस स्पष्ट आह्वान के बाद, राष्ट्रीय स्वच्छ गंगा मिशन ने न सिर्फ गंगा नदी बल्कि देश की सभी नदियों पर गंगा उत्सव- एक नदी उत्सव, 2021 मनाया।
नदी उत्सव 16 दिसंबर, 2021 को शुरू हुआ और यह देश भर में 23 दिसंबर, 2021 तक जारी रहेगा। नदी उत्सव, 2021 एक अखिल भारतीय आयोजन है जो संयुक्त रूप से राष्ट्रीय स्वच्छ गंगा मिशन, जल शक्ति मंत्रालय, संस्कृति मंत्रालय और पर्यटन मंत्रालय द्वारा आयोजित किया गया है। नदी उत्सवों का आयोजन ब्रह्मपुत्र, इंडस, नर्मदा, साबरमती, महानदी, कृष्णा, गोदावरी, कावेरी, गंगा, यमुना सहित कई नदियों पर किया जा रहा है। इन उत्सवों का आयोजन चार चुनी गई विषयवस्तुओं - स्वच्छता, देश भक्ति, प्रकृति और पारिस्थितिकी, भक्ति और आध्यात्म के तहत किया जा रहा है। ये उत्सव भारत की स्वतंत्रता के 75वें वर्ष के उपलक्ष्य में हो रहे आजादी का अमृत महोत्सव के तहत हो रहे हैं। नदी उत्सव 2021 के लिए, 22 से अधिक राज्यों और 170 से अधिक जिलों में देश में 10 प्रमुख नदियों के साथ-साथ कई अन्य नदियों पर उत्सव के लिए कार्यक्रम आयोजित किए जा रहे हैं।
आयोजित गतिविधियों की झलक चित्रों में
लेह लद्दाख
नैनीताल, उत्तराखंड
चुनार, उत्तर प्रदेश
प्रयागराज, उत्तर प्रदेश
वाराणसी, उत्तर प्रदेश
संबलपुर, उड़ीसा
विज्ञान एवं प्रौद्योगिकी मंत्रालय
ब्राजील की डॉ. कैरोलिना अरुजो को बीजगणितीय ज्यामिति में उत्कृष्ट कार्य के लिए युवा गणितज्ञों का रामानुजन पुरस्कार 2020 मिला
डॉ. कैरोलिना युवा गणितज्ञों का रामानुजन पुरस्कार पाने वाली पहली गैर-भारतीय हैं
 की गणितज्ञ डॉ. कैरोलिना अरुजो को प्रदान किया गया।
हर साल किसी विकासशील देश के एक शोधकर्ता को दिया जाने वाला और आईसीटीपी  एवं अंतरराष्ट्रीय गणितीय संघ के सहयोग से भारत सरकार के विज्ञान एवं प्रौद्योगिकी विभाग द्वारा वित्त पोषितयह पुरस्कारडॉ. कैरोलिनाको बीजगणितीय ज्यामिति में उत्कृष्ट कार्य के लिए दिया गया। उनका शोध कार्य बाईरेशनल ज्यामिति पर केन्द्रित है, जिसका उद्देश्य बीजगणितीय किस्म की संरचनाओं को वर्गीकृत करना और उनका वर्णन करना है।
डॉ. अरुजो, जोकि अंतरराष्ट्रीय गणितीय संघ में गणित के क्षेत्र में महिलाओं की समिति की उपाध्यक्ष हैं, यह पुरस्कार पाने वाली पहली गैर-भारतीय हैं और वो सभी महिलाओं के लिए एक आदर्श साबित होंगी।
विज्ञान एवं प्रौद्योगिकी विभाग  द्वारा महिलाओं के लिए शुरू की गई विज्ञान ज्योति जैसे नए कार्यक्रमों की जानकारी देते हुए, विज्ञान एवं प्रौद्योगिकी विभाग के सचिव, प्रोफेसर आशुतोष शर्मा ने महिला गणितज्ञों को प्रोत्साहित करने और उन्हें अपने खुद के उदाहरण के जरिए प्रेरित करने के लिए डॉ. अरुजो को भारत आने के लिए आमंत्रित किया।
अंतरराष्ट्रीय गणितीय संघ  के अध्यक्ष प्रोफेसर कार्लोस केनिग ने इस उपलब्धि के लिए डॉ. अरुजो को बधाई दी और गणित में महिलाओं को बढ़ावा देने तथा महत्वपूर्ण गणितीय गतिविधियों के आयोजन में उनकी भूमिका की प्रशंसा की। उन्होंने कहा, "वह 2015 से आईसीटीपी की एक सीमन्स एसोसिएट रही हैं।"
यूनेस्को में भारत के राजदूत / स्थायी प्रतिनिधिश्री विशाल वी. शर्मा ने कहा कि एक गणितज्ञ किसी देश विशेष का नहीं होता है। डॉ. अरुजो का संबंध भले ही ब्राजील से हो, लेकिन वो एक गणितज्ञ हैं। वह सारे ब्रह्मांड की है क्योंकि गणित ब्रह्मांड की भाषा है।
पुरस्कार समारोह में, डॉ. अरुजो ने'अलजेब्राटिक वैरायटीज विद पॉजीटिव टेंगेंट बंडल्स' शीर्षक एक चर्चा में बाईरेशनल ज्यामिति एवं पर्णन समेत बीजगणितीय ज्यामिति के बारे में बात रखी।
हर साल 45 वर्ष से कम उम्र के उन युवा गणितज्ञों,जिन्होंने किसी विकासशील देश में उत्कृष्ट शोध किया हो, को दिए जाने वाले इस पुरस्कार की स्थापना विज्ञान एवं प्रौद्योगिकी विभाग द्वाराश्रीनिवास रामानुजन की स्मृति में की गयी थी।रामानुजनशुद्ध गणित के एक ऐसे जीनियस थे, जो अनिवार्य रूप से स्व–शिक्षित थे और जिन्होंनेएल्लिप्टिक फंक्शन्स, इन्फाईनाईट सीरीज और संख्याओं के विश्लेषणात्मक सिद्धांत के बारे में शानदार योगदान दिया।
प्रधानमंत्री कार्यालय
प्रधानमंत्री ने दक्षिण अफ्रीका के राष्ट्रपति माटेमेला सिरिल रामफोसा से वार्ता की
प्रधानमंत्री श्री नरेंद्र मोदी ने आज दक्षिण अफ्रीका के राष्ट्रपति महामहिम माटेमेला सिरिल रामफोसा के साथ दूरभाष के माध्यम से वार्तालाप किया।
दोनों नेताओं ने अपने-अपने देशों में कोविड-19 की वर्तमान चुनौतियों और इसके खिलाफ चल रहे टीकाकरण अभियान को लेकर चर्चा की।
प्रधानमंत्री ने दक्षिण अफ्रीकी राष्ट्रपति के समक्ष दोहराया कि भारत की दवाइयां और टीकों के उत्पादन की क्षमता से दक्षिण अफ्रीका सहित सभी देशों की जरूरतों की पूर्ति जारी रहेगी
दोनों नेताओं ने टीकों और दवाइयों की पहुंच और सामर्थ्य को लेकर विभिन्न अंतरराष्ट्रीय मंचों पर भारत और दक्षिण अफ्रीका के बीच सहयोग की संभावनाओं पर भी चर्चा की।
दोनों नेताओं ने इस बात पर भी सहमति जताई कि कोविड महामारी के खिलाफ अपने अनुभवों के आदान-प्रदान तथा संयुक्त प्रयास के लिए संभावनाएं तलाशने के लिए दोनों देशों के अधिकारी संपर्क में बने रहेंगे।
उप राष्ट्रपति सचिवालय
उपराष्ट्रपति 22 जून, 2023 को जम्मू-कश्मीर जाएंगे
उपराष्ट्रपति जम्मू विश्वविद्यालय के विशेष दीक्षांत समारोह में मुख्य अतिथि होंगे
उपराष्ट्रपति जम्मू में माता वैष्णो देवी मंदिर का दर्शन करने जाएंगे
उपराष्ट्रपति श्री जगदीप धनखड़ 22 जून, 2023 को पहली बार केन्द्र शासित प्रदेश जम्मू-कश्मीर के दौरे पर जाएंगे, जहां वे जम्मू विश्वविद्यालय के विशेष दीक्षांत समारोह में मुख्य अतिथि होंगे।
विशेष दीक्षांत समारोह के बाद उपराष्ट्रपति माता वैष्णो देवी के पवित्र मंदिर में पूजा-अर्चना करने और दर्शन करने के लिए कटरा जाएंगे।
अपनी एक दिन की यात्रा के दौरान, उपराष्ट्रपति का जम्मू और कश्मीर राजभवन जाने का भी कार्यक्रम है।
स्वास्थ्य एवं परिवार कल्याण मंत्रालय
आयुष्मान भारत- स्वास्थ्य और तंदुरूस्ती केंद्र  ने कोविड के दौरान लोगों को अपनी मौजूदगी का अहसास कराया
43,000 से अधिक स्वास्थ्य और तंदुरूस्ती केंद्रों में केवल एक सप्ताह के दौरान 44 लाख से अधिक लोग पहुंचे
कोविड-19 महामारी के दौरान भारत की सार्वजनिक स्वास्थ्य प्रणालियों का लचीलापन, खासकर ग्रामीण इलाकों में आयुष्मान भारत - स्वास्थ्य और तंदुरूस्ती केंद्रों  के निरंतर संचालन और कोविड -19 की रोकथाम तथा उपचार के तत्काल कार्यों को पूरा करने के साथ ही ग़ैर-कोविड आवश्यक स्वास्थ्य सेवाओं की निरंतर पूर्ति किए जाने के रूप में साफ दिखा।
कोविड महामारी की अवधि के भीतर ही अतिरिक्त 13,657 स्वास्थ्य और तंदुरूस्ती केंद्र संचालित किए गए ताकि यह सुनिश्चित किया जा सके कि नागरिकों की बड़ी संख्या तक स्वास्थ्य सेवाएं पहुंचाई जा सके। 24 जुलाई, 2020 तकदेश के विभिन्न हिस्सों में कुल 43,022 स्वास्थ्य और तंदुरूस्ती केंद्रकार्यरत हैं।
आयुष्मान भारत-एचडब्ल्यूसी द्वारा प्रदान की जा रही स्वास्थ्य और तंदुरूस्ती केंद्रों से 18 जुलाई से 24 जुलाई तक वाले सप्ताह मेंकुल 44.26 लाख लोग लाभान्वित हुए हैं। आयुष्मान भारत –एचडब्ल्यूसी की स्थापना  के बाद से स्वास्थ्य और तंदुरूस्ती केंद्रों से अब तक कुल 1923.93 लाख लोगों ने लाभ उठाया। यह समाज में स्वास्थ्य और तंदुरूस्ती केंद्रों के मूलभूत कार्य का एक प्रमाण है। इन केंद्रों ने यह सुनिश्चित करने में महत्वपूर्ण भूमिका निभाई है कि गैर-कोविड आवश्यक सेवाओं में कोई बाधा न आने पाए और ये सेवाएं उन्हें निरंतर मिलती रहें।
पूरे भारत में आयुष्मान भारत - स्वास्थ्य और तंदुरूस्ती केंद्रों में पिछले सप्ताह 32,000 योग सत्र आयोजित किए गए थे। इसकी स्थापना के बाद से अब तक एचडब्ल्यूसी द्वारा कुल 14.24 लाख योग सत्र संचालित किए गए हैं।
इसके अलावा, स्वास्थ्य और तंदुरूस्ती केंद्र गैर-संचारी रोगों के लिए बड़े पैमाने पर परीक्षण में प्रमुख भूमिका निभा रहे हैं। पिछले एक सप्ताह में, 3.83 लाख लोगों की उच्च रक्तचाप के लिए, 3.14 लाख लोगों की मधुमेह के लिए, 1.15 लाख लोगों की मौखिक कैंसर के लिए, 45,000 लोगों की स्तन कैंसर के लिए और 36,000 लोगों की ग्रीवा  के कैंसर के लिए जांच की गई। अपनी स्थापना के बाद से एचडब्ल्यूसी ने 4.72 करोड़ लोगों की उच्च रक्तचाप के लिए, 3.14 करोड़ लोगों की मधुमेह के लिए, 2.43 करोड़ लोगों की मौखिक कैंसर के लिए, 1.37 करोड़ लोगों की स्तन कैंसर के लिए और 91.32 लाख लोगों की ग्रीवा  के कैंसर के लिए जांच कराई है।
कोविड महामारी के दौरान आयुष्मान भारत -स्वास्थ्य और तंदुरूस्ती केंद्र बहुत उपयोगी साबित हुए हैं क्योंकि गैर-संचारी रोगों के लिए उनकी जनसंख्या-आधारित परीक्षण से राज्य के स्वास्थ्य अधिकारियों को पुरानी बीमारियों और कमजोर,सह-रुग्ण लोगों की एक सूची मिल गई जिन्हें प्राथमिकता के आधार पर कोविड-19 के संक्रमण से बचाया जाना है। सह-रुग्णता वाले लोगों का तेजी से परीक्षण और उन्हें संक्रमण से सुरक्षा के लिए सलाह प्रदान करने की इन केंद्रों की क्षमता ने लोगों का विश्वास जीता है। एचडब्ल्यूसी टीमों द्वारा उन जगहों पर टीकाकरण के सत्रों का आयोजन किया गया जहां टीबी, कुष्ठ, उच्च रक्तचाप और मधुमेह के रोगियों को आवश्यक दवाओं की डिलीवरी के अलावा गर्भवती महिलाओं की चिकित्सकीय जांच सुनिश्चित की जाती है।
रक्षा मंत्रालय
जाट रेजिमेंटल सेंटर और दिल्ली पुलिस गणतंत्र दिवस परेड 2021 के दौरान अपनी श्रेणियों में सर्वश्रेष्ठ मार्चिंग टुकड़ियों के रूप में चुने गए
दिनांक 26 जनवरी, 2021 को राजसी राजपथ पर गणतंत्र दिवस परेड के दौरान सेना के तीनों अंगों के बीच जाट रेजिमेंटल सेंटर की मार्चिंग टुकड़ी को सर्वश्रेष्ठ मार्चिंग टुकड़ी के रूप में चुना गया है।
दिल्ली पुलिस मार्चिंग टुकड़ी को केंद्रीय सशस्त्र पुलिस बलों  और अन्य सहायक बलों के बीच सर्वश्रेष्ठ मार्चिंग टुकड़ी के रूप में चुना गया है।
उन्हें जजों के पैनलों द्वारा प्रस्तुत मूल्यांकन और टुकड़ियों के प्रतिस्पर्धी प्रस्तुतिकरण के परिणामों के आधार पर चुना गया है।
सेना के तीनों अंगों से मार्चिंग टुकड़ियों के प्रदर्शन का आकलन करने, सीएपीएफ/अन्य सहायक बलों से मार्चिंग टुकड़ियों, विभिन्न राज्यों/केंद्र शासित प्रदेशों  केंद्रीय मंत्रालयों/विभागों/सीएपीएफ और अन्य सहायक बलों तथा स्कूली बच्चों द्वारा प्रस्तुत प्रस्तुतियों का आकलन करने के लिए जजों के तीन पैनलों की नियुक्ति की गई थी।
राज्यों/ केंद्र शासित प्रदेशों  के बीच उत्तर प्रदेश, त्रिपुरा और उत्तराखंड की झांकियों को क्रमश प्रथम, द्वितीय और तृतीय के रूप में चुना गया। जैव प्रौद्योगिकी विभाग को केंद्रीय मंत्रालयों/ विभागों/ सीएपीएफ/ अन्य सहायक बलों के बीच सर्वश्रेष्ठ झांकी के रूप में चुना गया। केंद्रीय लोक निर्माण विभाग  की झांकी को विशेष पुरस्कार दिया गया।
माउंट आबू पब्लिक स्कूल और विद्या भारती स्कूल के संयुक्त प्रदर्शन को सर्वश्रेष्ठ स्कूली प्रदर्शन चुना गया है जबकि सांत्वना पुरस्कार दिल्ली तमिल एजुकेशन एसोसिएशन स्कूलों को दिया गया है।
राष्ट्रपति सचिवालय
राष्ट्रपति ने मिलाद-उन-नबी की पूर्व संध्या पर देशवासियों को बधाई दी
राष्ट्रपति श्रीमती द्रौपदी मुर्मु ने मिलाद-उन-नबी की पूर्व संध्या पर अपने संदेश में कहा-
“पैगंबर मुहम्मद के जन्मदिन के उपलक्ष्य में मनाए जाने वाले ईद-ए-मिलाद या मिलाद-उन-नबी के अवसर पर मैं सभी देशवासियों को, विशेष रूप से हमारे मुस्लिम भाइयों और बहनों को मुबारकबाद देती हूं।
पैगंबर मुहम्मद ने दुनिया को दया, सादगी और मानवता की सेवा का संदेश दिया। उनका यह संदेश, हम में से प्रत्येक व्यक्ति को सद्भावना और भाईचारे के मार्ग पर आगे बढ़ने के लिए प्रेरित करता है।
आइए, हम सब मिलकर, हजरत मुहम्मद के जीवन से प्रेरणा लेकर परस्पर सौहार्द के साथ जीवन बिताते हुए देश की तरक्की के लिए निरंतर प्रयास करते रहने का संकल्प लें।”
संस्कृति मंत्रालय
गोवा के प्रसिद्ध चित्रकार एंतोनियो जेवियर त्रिनदादे द्वारा बनाई गई पेंटिंग्स की एक प्रदर्शनी का उद्घाटन 24 नवंबर 2022 को नेशनल गैलरी ऑफ मॉडर्न आर्ट में किया गया
मुख्य बिंदु:
- प्रदर्शनी 24 नवंबर, 2022 से 24 जनवरी, 2023 तक जनता के देखने के लिए खुली रहेगी।
- प्रदर्शनी में 37 उत्कृष्ट कलाकृतियों का प्रदर्शन किया जाएगा, उनमें से तीन एनजीएमए के संग्रह से हैं, शेष त्रिनदादे संग्रह से ली गई हैं।
गोवा के प्रसिद्ध चित्रकार एंतोनियो जेवियर त्रिनदादे द्वारा बनाई गई पेंटिंग्स की एक प्रदर्शनी का उद्घाटन 24 नवंबर 2022 को नेशनल गैलरी ऑफ मॉडर्न आर्ट में संस्थान के महानिदेशक श्री अद्वैत गडनायक और पुर्तगाल के राजदूत महामहिम श्री कार्लोस परेरा मार्केस द्वारा किया गया। इस अवसर पर भारत और पुर्तगाल के बीच सांस्कृतिक आदान-प्रदान कार्यक्रम के तहत नई दिल्ली में राष्ट्रीय आधुनिक कला संग्रहालय में ओरिएंट फाउंडेशन  प्रतिनिधिमंडल के निदेशक श्री पाउलो गोम्स भी उपस्थित थे।
यह प्रदर्शनी 24 नवंबर,2022 से 24 जनवरी,2023 तक जनता के देखने के खुली रहेगी। इस दौरान 37 उत्कृष्ट कृतियों का प्रदर्शन होगा, उनमें से तीन एनजीएमए के संग्रह से हैं, शेष को त्रिनदादे के संग्रह से लिया गया है। जिन्हें वर्ष 2004 में एस्थर त्रिनदादे ट्रस्ट द्वारा ओरिएंट फाउंडेशन को दान में दिया गया था।
एंतोनियो जेवियर त्रिनदादे का जन्म 1870 में गोवा के सांगुएम में हुआ था। जब बचपन में त्रिनदादे को उनकी कलात्मक प्रतिभा को आगे बढ़ाने के लिए प्रोत्साहित किया गया तो उसके बाद, उन्होंने बंबई में सर जमशेदजी जीजीभॉय स्कूल ऑफ आर्ट एंड इंडस्ट्री में दाखिला लिया। यह संस्थान पेंटिंग, मूर्तिकला और डिजाइन के शिक्षण के लिए समर्पित एक प्रतिष्ठित कॉलेज है, जो दक्षिण केंसिंग्टन प्रणाली द्वारा व्यक्त यूरोपीय प्रकृतिवाद की परंपराओं का पालन करता था।
त्रिनदादे का सुविस्तृत कार्य 1920 के दशक और 1930 के दशक की शुरुआत में काफी लोकप्रिय हुआ। यह एक ऐसा समय था जब इस कलाकार ने मुख्य रूप से चित्र, परिदृश्य और स्थिर जीवन पर अपना ध्यान केंद्रित किया। उस अवधि के दौरान अपने पश्चिमी पालन-पोषण और यूरोपीय कलात्मक प्रवृत्तियों से प्रभावित त्रिनदादे को यह पता था कि इस विरासत को स्वाभाविक रूप से अपने चित्रों में कैसे एकीकृत किया जाए, या तो उनके द्वारा चुने गए विषयों से या फिर जिस तरह से उन्होंने उन चीजों को अपनाया था।
एंतोनियो जेवियर त्रिनदादे का कार्य भारतीय उपमहाद्वीप और पश्चिमी यूरोप के सांस्कृतिक विश्व को कुशलता से जोड़ता है, जिससे इस चित्रकार की अति प्रशंसा सुनिश्चित होती है और उच्चतम सम्मान मिलना किसी भी समय एक कलाकार की आकांक्षा हो सकती है।
एंतोनियो जेवियर त्रिनदादे पश्चिमी शैली के कलात्मक करियर को चुनने के बावजूद, हमेशा से भारत के लोगों और परिदृश्य के प्रति वफादार रहे।
अल्पसंख्यक कार्य मंत्रालय
इस साल भारत से रिकॉर्ड 1,75,025 तीर्थयात्री हज पर जाएंगे
पहली बार, 1308 महिलाओं ने बिना ‘मेहराम‘  के हज यात्रा के लिए आवेदन किया
सरकार के सतत प्रयासों से, भारत का हज कोटा लगातार दूसरे वर्ष बढ़ा
केंद्रीय अल्पसंख्यक मामले मंत्री श्री मुख्तार अब्बास नकवी ने आज कहा कि आजादी के बाद पहली बार इस साल भारत से रिकॉर्ड 1,75,025 मुस्लिम तीर्थयात्री हज पर जाएंगे और वह भी बिना किसी । श्री नकवी हज हाउस, मुंबई में हज ‘खादिम उल हुजाज‘ के लिए आयोजित एक प्रशिक्षण शिविर को संबोधित कर रहे थे।
उन्होंने कहा कि प्रधानमंत्री श्री नरेन्द्र मोदी के नेतृत्व में सरकार भारत का हज कोटा लगातार दूसरे वर्ष बढ़ा पाने में कामयाब हो पाई है और अब आजादी के बाद पहली बार इस साल भारत से रिकॉर्ड 1,75,025 तीर्थयात्री हज 2018 पर जाएंगे।
उन्होंने बताया कि हज के लिए कुल 3,55,604 आवेदन प्राप्त हुए थे जिनमें 1,89,217 पुरुष एवं 1,66,387 महिला आवेदक शामिल थे।
इस वर्ष कुल 1,28,002 मुस्लिम तीर्थयात्री भारत की हज समिति के माध्यम से हज पर जाएंगे जिनमें 47 प्रतिशत महिलाएं शामिल हैं। 47,023 हज तीर्थयात्री निजी टूर ऑपरेटरों के जरिये हज पर जाएंगे।
इसके अतिरिक्त, भारत से पहली बार, मुस्लिम महिलाएं बिना ‘मेहराम‘  के हज यात्रा पर जाएंगी। कुल 1308 महिलाओं ने बिना ‘मेहराम‘  के हज यात्रा के लिए आवेदन किया है और इनमें से सभी महिलाओं को लॉटरी स्स्टिम से छूट दे दी गई है और हज पर जाने की इजाजत दी गई है।
केंद्र सरकार की पारदर्शिता के प्रति प्रतिबद्धता एवं किराये में अनुचित इजाफा रोकने के लिए एयरलाइंस को दी गई सख्त हिदायत से यह सुनिश्चित हुआ है कि हज 2018 के हवाई जहाज के किराये में इस वर्ष उल्लेखनीय कमी आई है।
श्री नकवी ने प्रशिक्षण शिविर में कहा कि हज प्रक्रिया को पूरी तरह ऑनलाइन/डिजिटल बनाये जाने से पूरी हज प्रक्रिया पारदर्शी और हज तीर्थयात्रियों के अनुकूल बन गई है।
प्र्रशिक्षण शिविर में, सभी राज्यों से 623 ‘खादिम-उल-हुजाज‘ ने हिस्सा लिया। इस अवसर पर जेद्वाह में भारत के कान्सुल जनरल मोहम्मद नूर रहमान शेख, भारत की हज समिति के अध्यक्ष चौधरी महबूब अली कैसर, भारत की हज समिति के सदस्य एवं अन्य अधिकारी भी उपस्थित थे।